**ELŐTERJESZTÉS**

Bonyhád Város Képviselő - testületének 2018. február 15-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzatának 2018. évi közbeszerzési terve |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra |
| Előterjesztés száma: | 24. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| Melléklet: | 1 db |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A közbeszerzésekről szóló 2015. évi CXLIII. törvény (a továbbiakban: Kbt.) 42.§ (1) bekezdése alapján a Kbt. 5. § (1) bekezdésében meghatározott ajánlatkérők, így – Bonyhád Város Önkormányzata is – évente kötelesek összesített közbeszerzési tervet készíteni az adott évre tervezett közbeszerzéseikről folyó év március 31-ig.

A 2017. évre irányadó közbeszerzési értékhatárokat Magyarország 2018. évi központi költségvetéséről szóló 2017. évi C. törvény határozza meg. E szerint a közbeszerzési értékhatárok:

**„71. §** (1) A közbeszerzésekről szóló [2015. évi CXLIII. törvény](https://optijus.hu/optijus/lawtext/A1500143.TV#sid) (a továbbiakban: [Kbt.](https://optijus.hu/optijus/lawtext/A1500143.TV#sid)) [15. § (1) bekezdés *b)* pontja](https://optijus.hu/optijus/lawtext/A1500143.TV#sidlawrefP(15)B(1)p(b)) szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2018. január 1-jétől 2018. december 31-éig

*a)* árubeszerzés esetében 15,0 millió forint,

*b)* építési beruházás esetében 25,0 millió forint,

*c)* építési koncesszió esetében 100,0 millió forint,

*d)* szolgáltatás megrendelése esetében 15,0 millió forint,

*e)* szolgáltatási koncesszió esetében 30,0 millió forint.(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2018. január 1-jétől 2018. december 31-éig

*a)* árubeszerzés esetében 50,0 millió forint,

*b)* építési beruházás esetében 100,0 millió forint,

*c)* szolgáltatás megrendelése esetében 50,0 millió forint,

*d)* építési koncesszió esetében 200,0 millió forint,

*e)* szolgáltatási koncesszió esetében 100,0 millió forint.

**73. §** (1) A 72. § (1), (2) és (4) bekezdésétől eltérően a közszolgáltatói szerződések esetén irányadó, a [Kbt. 15. § (1) bekezdés *a)*](https://optijus.hu/optijus/lawtext/A1500143.TV#sidlawrefP(15)B(1)p(a)) [pontjában](https://optijus.hu/optijus/lawtext/A1500143.TV/tvalid/2018.1.1./tsid/lawrefP(15)B(1)p(a)) meghatározott uniós közbeszerzési értékhatár 2018. január 1-jétől 2018. december 31-éig

*a)* árubeszerzésre, valamint a szolgáltatás megrendelésére 418 000 euró,

*b)* építési beruházásra 5 225 000 euró,

*c)* a [Kbt. 3. mellékletében](https://optijus.hu/optijus/lawtext/A1500143.TV#sidlawrefm(3)) szereplő szociális és egyéb szolgáltatásra 1 000 000 euró.

(2) A közszolgáltatói szerződések esetén irányadó, a [Kbt. 15. § (1) bekezdés *a)* pontja](https://optijus.hu/optijus/lawtext/A1500143.TV#sidlawrefP(15)B(1)p(a)) szerinti, a tervpályázati eljárás lefolytatására vonatkozó uniós közbeszerzési értékhatár 2018. január 1-jétől 2018. december 31-éig

*a)* 418 000 euró, ha a tervpályázati eljárás eredményeként szolgáltatás megrendelésére kerül sor,

*b)* 418 000 euró, ha a tervpályázati eljárás pályázati díja és a pályázóknak fizetendő díjak együttes teljes összege eléri vagy meghaladja ezt az értékhatárt.

(3) Az (1) és (2) bekezdésben, valamint a 72. §-ban meghatározott uniós értékhatárok forintban meghatározott összegeként az Európai Unió Hivatalos Lapjában így közzétett - az Európai Bizottság által kétévente felülvizsgált - összeget kell figyelembe venni.”

Ezeken az eljárásokon túl még a Terület- és Településfejlesztési Operatív Program keretében benyújtott projektjeinkhez kapcsolódó és - a pályázatok pozitív elbírálásának függvényében - 2017-ben lefolytatandó közbeszerzések képezik a terv részét.

Az előterjesztéshez csatolt melléklet nem tartalmazza Bonyhád és agglomerációs térségének szennyvíztisztítása, új szennyvíztelep megvalósítása című projekthez tartozó várható közbeszerzési eljárásokat, mert a projekthez mintnemzetgazdasági szempontból kiemelt jelentőségű beruházáshoz kapcsolódó közbeszerzések lefolytatása a Nemzeti Fejlesztési Programiroda Nonprofit Kft. feladata.

A Kbt. 42. § (3) bekezdése értelmében a közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Mindezekre tekintettel kérem az alábbi határozati javaslat elfogadását:

**Határozati javaslat:**

Bonyhád Város Önkormányzatának Képviselő-testülete a közbeszerzésekről szóló 2015. évi CXLIII. törvény 42. § (1) bekezdése értelmében Bonyhád Város Önkormányzatának 2018. évi összesített közbeszerzési tervét a határozat melléklete szerinti tartalommal fogadja el.

A Képviselő-testület felkéri a jegyzőt, hogy gondoskodjon az éves összesített közbeszerzési tervnek a Közbeszerzési Adatbázisban, valamint Bonyhád Város Önkormányzatának honlapján történő közzétételéről.

Határidő: azonnal

Felelős: dr. Puskásné dr. Szeghy Petra - jegyző

Bonyhád, 2018. február 6.

dr. Puskásné dr. Szeghy Petra

jegyző